**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**ÚSTAVNÝ zákon**

z ... 2019,

**ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z, ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z., ústavného zákona č. 100/2010 Z. z., ústavného zákona č. 356/2011 Z. z., ústavného zákona č. 232/2012 Z. z., ústavného zákona č. 161/2014 Z. z., ústavného zákona č. 306/2014 Z. z., ústavného zákona č. 427/2015 Z. z., ústavného zákona č. 44/2017 Z. z., ústavného zákona č. 71/2017 Z. z., ústavného zákona č. 137/2017 Z. z. a nálezu Ústavného súdu Slovenskej republiky č. 40/2019 Z. z. sa mení a dopĺňa takto:

1. V Čl. 93 ods. 3 sa slová „odvody a štátny rozpočet“ nahrádzajú slovami „odvody, štátny rozpočet a skrátenie volebného obdobia Národnej rady Slovenskej republiky“.

2. V Čl. 96 sa vypúšťa odsek 2. Súčasne sa zrušuje označenie odseku 1.

3. Článok 97 znie:

„**Čl. 97**

 Referendum sa po jeho vyhlásení prezidentom Slovenskej republiky vykoná v deň konania najbližších volieb do Národnej rady Slovenskej republiky, volieb do Európskeho parlamentu, volieb prezidenta Slovenskej republiky, ľudového hlasovania o odvolaní prezidenta Slovenskej republiky alebo volieb do orgánov vyšších územných celkov a do orgánov samosprávy obcí, ak sa konajú na celom území Slovenskej republiky; nie však skôr ako 90 dní odo dňa jeho vyhlásenia.“.

4. V Čl. 98 ods. 1 sa slová „zúčastnila nadpolovičná väčšina“ nahrádzajú slovami „zúčastnilo aspoň 25%“.

5. Za Čl. 154f sa vkladá Čl. 154g, ktorý znie:

„**Čl. 154g**

Referendum podľa Čl. 93 až 100 vyhlásené do nadobudnutia účinnosti tohto ústavného zákona, ak sa má vykonať po nadobudnutí účinnosti tohto ústavného zákona, sa vykoná podľa doterajších predpisov.

**Čl. II**

Tento ústavný zákon nadobúda účinnosť 1. júla 2019.